เรื่องร้องเรียน: ตามที่อนามัยศูนย์ 47 บางแวก ภาษีเจริญ ได้มีการเปิดรับ อสส ในเขตในพื้นที่ ตามรูปที่แนบมา  อยากทราบว่า กำหนดการสมัคร ตามวันเวลาดังกล่าว เมื่อไปสมัครแล้ว ปรากฎว่า ในชุมชนเดียวกันมีการมาสมัครไว้แล้ว 1 คน ครบตามจำนวนที่เขาประกาศ  ทางศูนย์47 ไม่รับสมัครให้คนที่มาสมัคร  สรุปว่าทางศูนย์เอากฎเกณฑ์อะไรมาวัดว่า มาก่อนสมัครก่อน ได้ก่อน เต็ม ไม่รับคนที่มาสมัครที่หลัง ไม่มีการคัดเลือกการเลยเหรอ
การดำเนินการของเจ้าหน้าที่: ศูนย์บริการสาธารณสุข ๔๗ คลองขวาง โดยคณะกรรมการบริหารศบส. ๔๗ คลองขวาง ได้ดําเนินการตรวจสอบข้อเท็จจริง จากผู้เกี่ยวข้องในเหตุการณ์ พบว่าเจ้าหน้าที่ได้ให้ข้อมูลว่ามีคนมาสมัครแล้ว ๑ คน และกําลังจะให้ข้อมูลเกณฑ์ การรับสมัคร อสส. แต่ผู้ร้องตอบว่า “เค เค ค่ะ” และเดินออกจากศบส.ไปโดยไม่ฟังข้อมูลต่อ การดําเนินการแก้ไข จากข้อเท็จจริงเบื้องต้น ทางศบส. ๔๗ คลองขวางได้โทรศัพท์ให้ข้อมูล เกี่ยวกับหลักเกณฑ์การอบรมเตรียมความพร้อมในการเป็นอาสาสมัครสาธารณสุขกรุงเทพมหานคร ตาม หนังสือเลขที่ กท ๐๗๐๖/๒๒๙๖ ลงวันที่ ๑๘ กันยายน ๒๕๖๖ เรื่อง การดําเนินงานอาสาสมัครสาธารณสุข กรุงเทพมหานคร ประจําปีงบประมาณ พ.ศ. ๒๕๖๗ ว่าผู้ร้องสามารถมาสมัครเป็น อสส. ของศบส.๔๗ คลองขวางได้
ความเห็นของผู้แจ้ง: ทางศูนย์ 47 เขาโทรมาให้ไปสมัครได้ค่ะ ได้ ไม่ได้ก็ยังไม่ทราบผล แต่ไปสมัครแล้วค่ะ
พื้นที่: แขวงบางแวก เขตภาษีเจริญ กรุงเทพมหานคร